Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 13/12/1103	Bratislava III, 2.5.2012
EEČ : 2-10-50-2012

U Z N E S E N I E

Trestná vec:	obvinený XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako platiteľ poistného pod obchodným menom XXXXX XXXXX, so sídlom XXXXX, XXXXX, IČO: XXXXX neuhradil Všeobecnej zdravotnej poisťovni, a.s. poistné za zamestnancov vo výške 4% za obdobie 01/2005 až 01/2007 v celkovej sume 1 092,31,-EUR a taktiež neuhradil poistné za zamestnancov vo výške 4% za obdobie 01/2005 až 01/2007 Spoločnej zdravotnej poisťovni, a.s. (od 01.01.2010 zlúčená so Všeobecnou zdravotnou poisťovňou, a.s.) v celkovej sume 1 011,58,-EUR, čím Všeobecnej zdravotnej poisťovni, a.s., so sídlom v Bratislave, XXXXX spôsobil celkovú škodu vo výške 2 103,89,-EUR
lebo zanikla trestnosť činu
Odôvodnenie:
Vyšetrovateľ Okresného riaditeľstva Policajného zboru v Bratislave III, odboru kriminálnej polície, oddelenia ekonomickej kriminality, Bratislava 3, uznesením spisová značka ORP-1043/OEK-B3-2011 zo dňa 08.02.2012 podľa § 206 ods. 1 Trestného poriadku vzniesol obvinenie XXXXX, nar. XXXXX, pre prečin neodvedenia dane a poistného podľa § 277 ods. 1 Trestného zákona na vyššie uvedenom skutkovom základe.

	Dňa 25.04.2012 predložil vyšetrovateľ PZ tunajšej prokuratúre návrh na zastavenie trestného stíhania v zmysle § 215 ods. 1 písm. h) Trestného poriadku s poukazom na § 86 písm. e) Trestného zákona spolu so spisovým materiálom.

Po preskúmaní obsahu predloženého spisového materiálu a dôvodnosti navrhovaného postupu som dospela k záveru, že výsledky dokazovania v posudzovanej veci odôvodňujú zastavenie trestného stíhania podľa § 215 ods. 1 písm. h) Trestného poriadku s poukazom na § 86 písm. e) Trestného zákona.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. e) Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

 Podľa § 277 ods. 1 Trestného zákona trestného činu neodvedenia dane a poistného sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech.

          Vykonaným skráteným vyšetrovaním bola do vyšetrovacieho spisu zabezpečená výpoveď povereného zástupcu poškodenej spol. Všeobecnej zdravotnej poisťovne, a.s. XXXXX, výpoveď svedka XXXXX, XXXXX a XXXXX, ako aj boli zabezpečené výkazy preddavkov na poistné na verejné zdravotné poistenie Všeobecnej zdravotnej poisťovne a Spoločnej zdravotnej poisťovne, protokol o kontrole č. XXXXX a ďalšie listinné dôkazy.

	Dňa 23.03.2012 bolo na OR PZ Bratislava III doručené oznámenie obv. XXXXX o uhradení dlžnej sumy poistného na verejné zdravotné poistenie vo výške 2 103,89,-EUR, a to dňa 14.03.2012, čo následne listom zo dňa 05.04.2012 potvrdila poškodená spol. Všeobecná zdravotná poisťovňa, a.s..
	Z vyjadrenia pošk. spol. Všeobecná zdravotná poisťovňa, a.s. vyplýva, že evidujú úhradu vo výške 2 013,89,-EUR zo dňa 15.03.2012 od platiteľa poistného XXXXX XXXXX, so sídlom XXXXX, XXXXX.

Vzhľadom na vyššie uvedené skutočnosti a zadovážené listinné dôkazy bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka